**ROMÂNIA**

**TRIBUNALUL MUREŞ**

*Târgu Mureş, str. Bolyai, nr. 30, judeţul Mureş, 540067*

*Tel: 0265-260323,int.212, fax 0265-267.856,*

*email* *tribunalul.mures@just.ro*

Biroul de Informare şi Relaţii Publice

 COMUNICAT

 Vineri, 23 octombrie, Tribunalul Mureş a organizat Ziua Porţilor Deschise, eveniment organizat cu prilejul celebrării “Zilei Europene a Justitiei Civile” şi care a avut ca scop consolidarea relaţiei de încredere între cei care înfăptuiesc actul de justiţie, magistraţii şi beneficiarii acestuia, justiţiabilii.

 Evenimentul s-a adresat tuturor persoanelor interesate de activitatea instanţei, participanţii având posibilitatea de a înţelege mai bine mecanismele angrenate în această activitate, precum şi drepturilor lor şi modalitatea de funcţionare a justiţiei de zi cu zi.

 Cu acest prilej Tribunalul Mureş s-a bucurat de prezenţa unui număr de aproximativ 330 de elevi, de la colegiile din municipiul Tg.Mureş, Colegiul Economic Transilvania, Colegiul Naţional Unirea, Liceul Vocaţional Pedagogic Tg.Mureş.

 În principal evenimentul a cuprins vizitarea compartimentelor instanţei, asistarea la şedinţele de judecată din ziua respectivă, ulterior având loc discuţii cu magistraţii Tribunalului Mureş: Judecător Ioana Lucaci, preşedintele Tribunalului Mureş, judecător Radu Iosof, preşedintele secţiei civile a Tribunalului Mureş, judecător Marilena Lulea, judecător Sonia Deaconescu, purtător de cuvânt, judecător Laura Dumitrescu şi reprezentanţi ai Ministerului Public, procuror şef al Direcţiei Naţionale Anticorupţie- Serviciul Teritorial Mureş, Tiberiu Onea, procuror Daniel Oltean de la D.I.I.C.O.T, procuror Raluca Moisoiu de la Parchetul de pe lângă Tribunalul Mureş, cărora le mulţumim pentru sprijinul acordat.

 S-au dezbatut teme de interes pentru elevi, precum rolul justitiei în societate, sistemul de justiţie din România, aspecte ale meseriei de magistrat.

 Claselor de elevi li s-au acordat diplome de participare, broşuri privind admiterea în magistratură, precum şi manuale de educaţie juridică.

 Mulţumim tuturor celor care ne-au trecut pragul şi au manifestat interes pentru ceea ce înseamnă efectuarea actului de justiţie.

**Preşedintele Tribunalului Mureş,**

 **Judecător Ioana Delia Lucaci**